Haapsalu aukodanik
Haapsalu aukodanik on Haapsalu linna antav aunimetus. Aukodaniku nimetus antakse Haapsalule osutatud teenete eest või Haapsalu linna erilise austusavaldusena. Pärast Eesti iseseisvumist valiti Haapsalu esimeseks aukodanikuks 1937. aastal Haapsalust pärit ärimees August Kimberg. Varem on mõned Haapsalu elanikud saavutanud ka Venemaa aukodaniku seisuse (esimestena Caspar Joachim Landesen ja Fromhold Printz 1787. aastal), millel ei ole Haapsalu linnaga iseenesest midagi ühist ja mis ei andnud neile isikuile Haapsalu linna aukodaniku õigusi.